|  |
| --- |
| **Prodajalec:** |
| Ministrstvo za gospodarstvo, turizem in šport**TRŽNI INŠPEKTORAT RS**Dunajska cesta 160, 1000 Ljubljanaki ga zastopa: mag. Andreja But, glavna tržna inšpektorica | Podpisnik pogodbe: mag. Andreja But, glavna tržna inšpektorica |
| Davčna št: 27271218 | Telefon: 01 280 87 00 |
| Matična št.: 2632667000 | E-pošta: gp.tirs@gov.si |
| Transakcijski račun: SI56 0110 0630 0109 972 pri Banki Slovenije |

in

|  |
| --- |
| **Kupec:** |
|  | Podpisnik pogodbe:  |
| Davčna št.:  | Telefon:  |
| / | E-pošta:  |

sklepata naslednjo

#  POGODBO št. C2183-25X0000X

1. člen

Pogodbeni stranki sta sporazumni, da prodajalec prodaja stvarno premoženje, in sicer rabljeno osebno vozilo (v nadaljevanju: vozilo), po metodi neposredne pogodbe, v skladu z določili Zakona o stvarnem premoženju države in samoupravnih lokalnih skupnostih - ZSPDSLS-1 (Uradni list RS, št. 11/18, 79/18 in 78/23-ZORR) ter Uredbe o stvarnem premoženju države in lokalnih skupnostih (Uradni list RS, št. 31/18).

1. člen

Prodajalec kot lastnik proda in kupec kupi naslednje vozilo:

znamka in tip:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, barva: \_\_\_\_\_\_\_\_\_\_\_\_\_\_\_, letnik: \_\_\_\_\_\_\_\_\_\_\_\_\_\_, registrska št.: \_\_\_\_\_\_\_\_\_\_\_\_\_\_\_\_, identifikacijska št.:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, moč motorja: \_\_\_\_\_\_\_\_ccm \_\_\_\_\_\_\_kW, število prevoženih km: cca \_\_\_\_\_\_\_\_\_, inventarna št.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_, št. prometnega dovoljenja: B\_\_\_\_\_\_\_\_\_\_\_\_.

Kupnina za vozilo znaša \_\_\_\_\_\_\_\_\_\_\_\_EUR.

Vse morebitne stroške v zvezi s prenosom lastništva vozila nosi kupec.

1. člen

Prodajalec ni zavezanec za DDV na podlagi petega odstavka 5. člena Zakona o davku na dodano vrednost – ZDDV-1 (Uradni list RS, [13/11](https://www.uradni-list.si/glasilo-uradni-list-rs/vsebina/2011-01-0554) – uradno prečiščeno besedilo, [18/11](https://www.uradni-list.si/glasilo-uradni-list-rs/vsebina/2011-01-0765), [78/11](https://www.uradni-list.si/glasilo-uradni-list-rs/vsebina/2011-01-3294), [38/12](https://www.uradni-list.si/glasilo-uradni-list-rs/vsebina/2012-01-1628), [83/12](https://www.uradni-list.si/glasilo-uradni-list-rs/vsebina/2012-01-3288), [86/14](https://www.uradni-list.si/glasilo-uradni-list-rs/vsebina/2014-01-3486), [90/15](https://www.uradni-list.si/glasilo-uradni-list-rs/vsebina/2015-01-3505), [77/18](https://www.uradni-list.si/glasilo-uradni-list-rs/vsebina/2018-01-3755), [59/19](https://www.uradni-list.si/glasilo-uradni-list-rs/vsebina/2019-01-2612), [72/19](https://www.uradni-list.si/glasilo-uradni-list-rs/vsebina/2019-01-3208), [196/21](https://www.uradni-list.si/glasilo-uradni-list-rs/vsebina/2021-01-3898) – ZDOsk, [3/22](https://www.uradni-list.si/glasilo-uradni-list-rs/vsebina/2022-01-0015), [29/22](https://www.uradni-list.si/glasilo-uradni-list-rs/vsebina/2022-01-0554) – ZUOPDCE, [40/23](https://www.uradni-list.si/glasilo-uradni-list-rs/vsebina/2023-01-1127) – ZDavPR-B in [122/23](https://www.uradni-list.si/glasilo-uradni-list-rs/vsebina/2023-01-3589)).

Kupec se obvezuje kupnino v skupnem znesku **\_\_\_\_\_\_\_\_\_\_ EUR** brez DDV **plačati v roku 8 dni od dne sklenitve te pogodbe**, na račun proračuna RS, IBAN št. SI56 0110 0630 0109 972, referenca: SI18 21830-4201019-XXXXXX *(zadnja št. pogodbe),* koda namena: GDDS, namen plačila: pogodba C2183-25-\_\_\_\_\_ BIC banke prejemnika: BSLJSI2X.

V primeru, da kupec celotne kupnine ne plača v roku iz prejšnjega odstavka, je v skladu s prvim odstavkom 104. člena Obligacijskega zakonika (Uradni list RS, št. [97/07](https://www.uradni-list.si/glasilo-uradni-list-rs/vsebina/2007-01-4826) – uradno prečiščeno besedilo, [64/16](https://www.uradni-list.si/glasilo-uradni-list-rs/vsebina/2016-01-2761) – odl. US in [20/18](https://www.uradni-list.si/glasilo-uradni-list-rs/vsebina/2018-01-0865) – OROZ631; v nadaljevanju: OZ) pogodba razvezana po samem zakonu.

1. člen

Kupec kupuje in prevzema vozilo v svojo posest v obstoječem stanju, navedenem v povabilu k oddaji ponudbe z dne \_\_\_\_\_\_\_\_\_\_\_\_\_\_\_\_, in po sistemu videno-kupljeno, s čimer se kupec odpoveduje jamčevalnim zahtevkom proti prodajalcu. Povabilo k oddaji ponudbe je priloga te pogodbe.

Pogodbeni stranki soglašata, da kupec za ugotovljene napake po pridobitvi lastninske pravice ne more uveljavljati jamčevalnih zahtevkov.

1. člen

Kupec pridobi lastninsko pravico na vozilu, ko mu prodajalec vozilo izroči. Izročitev vozila se šteje za opravljeno, ko prodajalec kupcu izroči ključe vozila.

**Kupec je dolžan vozilo prevzeti v roku 5 delovnih dni od dne plačila kupnine**. Kupec je dolžan vozilo prevzeti na svoje stroške, na sedežu Tržnega inšpektorata RS, Dunajska cesta 160, 1000 Ljubljana. Glede dneva in ure prevzema se kupec predhodno dogovori s skrbnikom iz 9. člena te pogodbe.

Če kupec vozila ne prevzame v roku iz prejšnjega odstavka, mu prodajalec pusti dodatni rok za prevzem, vendar največ 3 delovne dni. Če kupec vozila ne prevzame niti v dodatnem roku, se v skladu s tretjim odstavkom 105. člena OZ šteje, da je predmetna pogodba razvezana.

Izročitev vozila (predaja ključev) se opravi šele, ko kupec prodajalcu predloži dokazilo o plačilu celotne kupnine, ter po izvedbi prenosa lastništva vozila pri pristojni registracijski organizaciji v skladu z Zakonom o motornih vozilih – ZMV-1 (Uradni list RS, št. [75/17](https://www.uradni-list.si/glasilo-uradni-list-rs/vsebina/2017-01-3592) in [92/20](https://www.uradni-list.si/glasilo-uradni-list-rs/vsebina/2020-01-1629) – ZPrCP-E), kar kupec izkaže s prometnim dovoljenjem, iz katerega je razvidna sprememba lastništva. Kupec je dolžan prodajalcu izročiti kopijo prometnega dovoljenja iz prejšnjega stavka.

1. člen

V okviru te pogodbe se uredi pooblastilo kupca za obdelavo osebnih podatkov v postopku prodaje stvarnega premoženja prodajalca v skladu s to pogodbo.

1. člen

V zvezi s 6. členom te pogodbe pogodbeni stranki ugotavljata, da je prodajalec na podlagi 6. člena Zakona o varstvu osebnih podatkov - ZVOP-2 (Uradni list RS, št. [163/22](http://www.uradni-list.si/1/objava.jsp?sop=2022-01-4187)) v okviru izvrševanja zakonskih pristojnosti, nalog ali obveznosti, pristojen tudi za obdelavo osebnih podatkov kupca, ki so nujni za potrebe nakupa stvarnega premoženja po tej pogodbi, in da bo prodajalec ob izvedbi prodaje stvarnega premoženja po tej pogodbi prišel v stik s kupčevimi osebnimi podatki.

S to pogodbo kupec pooblašča prodajalca za obdelovalca osebnih podatkov (v skladu z Uredbo (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES, Splošna uredba o varstvu podatkov, v nadaljevanju: GDPR), s katerimi bi lahko stopil v stik pri prodaji stvarnega premoženja v skladu s to pogodbo, in sicer izključno v primerih in v obsegu, navedenih v prejšnjem odstavku.

1. člen

Prodajalec kot obdelovalec osebnih podatkov bo spoštoval obveznosti po GDPR, s poudarkom na členih 28 in 32 ter s tema členoma povezane druge določbe navedene uredbe in zakona, ki ureja varstvo osebnih podatkov.

Obdelovani osebni podatki kupca v skladu s to pogodbo so:

* ime in priimek,
* naslov,
* davčna številka,
* elektronski naslov in
* telefonska številka.
1. člen

Skrbnik pogodbe s strani prodajalca je Uroš Krže, tel. 01/280-87-01, e-pošta: gp.tirs@gov.si

1. člen

Vse morebitne spore iz te pogodbe bosta pogodbeni stranki reševali sporazumno. Če sporazum ne bo dosežen, je za rešitev spora pristojno stvarno pristojno sodišče v Ljubljani.

1. člen

Pogodba je sklenjena, ko jo podpiše zadnja od pogodbenih strank.

1. člen

Pogodba je sestavljena v štirih (4) enakih izvodih, od katerih prejme vsaka pogodbena stranka dva (2) izvoda.

Številka: C2183-25X0000X

**Prodajalec: Kupec:**

Ministrstvo za gospodarstvo, turizem in šport

Tržni inšpektorat RS

mag. Andreja But

glavna tržna inšpektorica

V Ljubljani, dne \_\_\_\_\_\_\_\_\_\_\_\_\_\_\_ V\_\_\_\_\_\_\_\_\_\_\_, dne \_\_\_\_\_\_\_\_\_

Priloga:

* Povabilo k oddaji ponudbe z dne \_\_\_\_\_\_\_\_\_\_\_\_